अतिक्रमणकारियों पर कार्रवाई कर हटाए कब्जे
कलेक्टर उमेश कुमार अग्रवाल ने बागबाहरा ब्लॉक के खम्हरिया, खल्लारी और घुंचापाली सेक्टर मुख्यालय में वहां के जनप्रतिनिधियों और अधिकारी-कर्मचारियों के साथ लगभग 40 ग्राम पंचायतों में विकास कार्यो और वहां की समस्याओं की जानकारी ली। भ्रमण दिवसों में पहुंचने वाले अधिकारियों-कर्मचारियों की उपस्थिति की जानकारी लेकर समाधान-36 के माध्यम से वहां के समस्याओं के समाधान के लिए किए गए प्रयासों का जायजा लिया। कलेक्टर ने पंचायतों में बेजा कब्जा हटाए जाने के निर्देश देते कहा कि इसके लिए पंचायतों को धारा 56 के अंतर्गत अधिकार प्राप्त है। जिसके तहत वे अतिक्रमण कारियाें को नोटिस दें। उन्होंने इसी तरह राजस्व अधिकारियों को बेजा अतिक्रमण के मामले में तत्परतापूर्वक कार्रवाई करने के निर्देश दिए। उन्होंने लोक सुराज पंजी, नामांतरण पंजी, उपस्थिति पंजी आदि का अवलोकन किया तथा इन शिविरों में उपस्थित राजस्व, पंचायत एवं ग्रामीण विकास, शिक्षा, स्वास्थ्य, कृषि, विद्युत, वन, महिला एवं बाल विकास विभाग, समाज कल्याण विभागों के मैदानी अधिकारियों और कर्मचारियों से रूबरू हुए।
जिले के चार ब्लॉक ओडएफ बनने के करीब
कलेक्टर उमेश अग्रवाल ने कल बागबाहरा विकासखंड के सेक्टर मुख्यालयों में समीक्षा के दौरान विकासखंड को खुले में शौचमुक्त बनाने का आह्वान किया। उन्होंने कहा कि जिले के चार विकासखंड महासमुंद, पिथौरा, बसना और सराईपाली खुले में शौचमुक्त बनाए जाने के काफी करीब है। ऐसे ही प्रयास बागबाहरा विकासखंड में भी होने चाहिए जिससे यहां के भी सभी ग्राम पंचायतों को खुले में शौचमुक्त बनाए जा सके।
महासमुंद| बैठक में की समस्याओं की जानकारी लेते हुए कलेक्टर।
बैठक
hin_Deva hin_Deva awa_Deva hin_Deva hin_Deva npi_Deva